CELEX: 62009CJ0351
Language: el
Date: 2010-12-22
Title: Απόφαση του Δικαστηρίου (πρώτο τμήμα) της 22ας Δεκεμβρίου  2010. # Ευρωπαϊκή Επιτροπή κατά Δημοκρατίας της Μάλτας. # Παράβαση κράτους μέλους - Περιβάλλον - Οδηγία 2000/60/ΕΚ - Άρθρα 8 και 15 - Κατάσταση των εσωτερικών επιφανειακών υδάτων - Κατάρτιση και εφαρμογή προγραμμάτων παρακολουθήσεως - Παράλειψη - Υποβολή συνοπτικών εκθέσεων σχετικά με αυτά τα προγράμματα παρακολουθήσεως - Παράλειψη. # Υπόθεση C-351/09.

Απόφαση του Δικαστηρίου (πρώτο τμήμα) της 22ας Δεκεμβρίου 2010 – Επιτροπή κατά Μάλτας
      (Υπόθεση C‑351/09)
      «Παράβαση κράτους μέλους – Περιβάλλον – Οδηγία 2000/60/ΕΚ – Άρθρα 8 και 15 – Κατάσταση των εσωτερικών επιφανειακών υδάτων – Κατάρτιση και εφαρμογή προγραμμάτων παρακολουθήσεως – Παράλειψη – Υποβολή συνοπτικών εκθέσεων σχετικά με αυτά τα προγράμματα παρακολουθήσεως – Παράλειψη»
      Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρα 226 ΕΚ· οδηγία 2000/60 του Ευρωπαϊκού
         Κοινοβουλίου και του Συμβουλίου, άρθρα 8 §§ 1 και 2 και 15 § 2) (βλ. σκέψεις 26-28)
      
      Αντικείμενο 
      
         
               Παράβαση κράτους μέλους – Παράβαση των άρθρων 8 και 15 της οδηγίας 2000/60/EΚ του Ευρωπαϊκού Κοινοβουλίου και του Συμβουλίου,
                  της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1) –
                  Υποχρέωση καταρτίσεως και θέσεως σε εφαρμογή προγραμμάτων παρακολουθήσεως της καταστάσεως των επιφανειακών υδάτων – Υποχρέωση
                  υποβολής συνοπτικών εκθέσεων σχετικά με τα προγράμματα παρακολουθήσεως των επιφανειακών υδάτων
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Μάλτας, παραλείποντας, πρώτον, να καταρτίσει και να θέσει σε εφαρμογή προγράμματα παρακολουθήσεως της καταστάσεως
                     των εσωτερικών επιφανειακών υδάτων σύμφωνα με το άρθρο 8, παράγραφοι 1 και 2, της οδηγίας 2000/60/ΕΚ του Ευρωπαϊκού Κοινοβουλίου
                     και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων,
                     και, δεύτερον, να υποβάλει συνοπτικές εκθέσεις σχετικά με τα προγράμματα παρακολουθήσεως των εσωτερικών επιφανειακών υδάτων
                     σύμφωνα με το άρθρο 15, παράγραφος 2, της οδηγίας αυτής, παρέβη τις υποχρεώσεις που υπέχει από τα άρθρα 8 και 15 της εν λόγω
                     οδηγίας. 
                  
               
            
         
                  2)
               
               
                  
               
               
                  	Καταδικάζει τη Δημοκρατία της Μάλτας στα δικαστικά έξοδα.